Andrea Debrincat ta' Kerċem Ajax huwa l-BOV GFA Plejer tax-Xahar għal Jannar 2020. Debrincat, li għandu 24 sena ngħaqad ma' Kerċem matul l-istaġun 2018/2019 minn Victoria Hotspurs fejn kien jifforma parti mit-tim li rebaħ il-Kampjonat BOV GFA għal żewġ staġuni konsekuttivi. Il-karriera tal-futbol ta' Andrea bdiet fin-nursery tal-Oratory Youths fejn iddistingwa ruħu bħala attakkant prolifiku u prattikament rebaħ l-unuri kollha fil-livell junior. Minn meta ngħaqad ma' Kerċem, Debrincat beda juri livell ogħla ta' kunfidenza fil-logħob tiegħu u huwa fost l-aqwa skorers Għawdxin fil-kampjonat. #td_uid_3_5ee4de269f7e0 .td-doubleSlider-2 .td-item1{background:url(https://cdn.newsbook.com.mt/wp-content/uploads/2020/03/06081431/BOV-GFA-POM-Jan-20b-80x60.jpg) 0 0 no-repeat}#td_uid_3_5ee4de269f7e0 .td-doubleSlider-2 .td-item2{background:url(https://cdn.newsbook.com.mt/wp-content/uploads/2020/03/06081401/BOV-GFA-POM-Jan-20c-80x60.jpg) 0 0 no-repeat} 1 minn 2 Żewġ rebħiet ta' Kerċem Ajax matul ix-xahar ta' Jannar kienu importanti ħafna għalihom biex jinqalgħu miż-żona tar-relegazzjoni. Debrincat skorja żewġ gowls importanti ħafna fir-rebħa ta' Kerċem fuq Għajnsielem bl-iskor ta' 3-2 u kellu logħba pożittiva ħafna fir-rebħa ta' 2-0 tagħhom fuq Xagħra. Huwa skorja wkoll gowl fit-telfa tagħhom kontra Victoria Hotspurs. Andrea ġie ppreżentat bit-trofew tal-BOV GFA Player of the Month għal Jannar 2020 minn Horace Laudi, Uffiċjal Kap fil-Bank of Valletta. Il-plejer għażel Fondazzjoni Arka biex tibbenefika mid-donazzjoni assoċjata ma' dan l-unur. .td_uid_5_5ee4de26a23c0_rand.td-a-rec-img{text-align:left}.td_uid_5_5ee4de26a23c0_rand.td-a-rec-img img{margin:0 auto 0 0}